KLUBI 700
"Kogu ülejäänud elu ratastoolis."
See oli see, millega Dorah silmitsi seisis.
Tal oli saanud sclerosis multiplexi diagnoosi
ja ta teadis, et teda ootavad ees aastatepikkused valud.
Ta ei näinud mingit väljapääsu,
mistõttu ta ostis köie, kirjutas hüvastijätukirja
ja kolm deemonit ootasid juba ta viimast sammu.
Keegi lähenes mulle ja ütles:
"Sa ei pea enam taluma narrimist, kui me gängiga liitud.
Saad osaks me perekonnast ja me kaitseme sind."
Kaitse, vastuvõtt ja armastus -
asjad, mida 15-aastane Dorah nii väga igatses,
et vägivaldse tänavagängiga liitumine näis olevat seda väärt.
Seda vaatamata julmale vastuvõtu rituaalile.
Kuus meest pidid mind minuti jagu peksma.
See oli see ohver "perekonnaga" liitumiseks.
Dorah kolis ema juurde Los Angelesse 13-aastasena.
Dorah oli kõigest 3-aastane,
kui ema nii tema kui ta õed-vennad Guatemalasse maha jättis
ja Ameerikas uut elu alustas.
Ajal, mil sugulased ja sõbrad Dorah üles kasvatasid,
hoidis ta igati kinni taaskohtumise tõotusest.
Ema ütles, et tuleb tagasi,
kui on teeninud piisavalt raha, et ka meid Ameerikasse viia.
See kinkis mulle põnevust ja lootust, et mul saab kord jälle olema pere.
Taaskohtumine tuli, kuid see oli kaugel kõigest rõõmsast.
Sealt sai alguse verbaalne kuritarvitamine.
Rohket karjumist
ja süüdistusi: "Sa pole hea ega selline ega tollene!"
Mäletan, kuidas ta kord isegi tiris mind juukseidpidi vannituppa.
Nii hakkasin ka uskuma neid valesid, mida mu elu üle räägiti.
Kuid kodu polnud ainus koht,
kus Dorah ei tundnud end armastatuna.
Koguduses, kus ta lapsest saati käis,
räägiti kohut mõistvast ja kergesti vihastuvast Jumalast.
Sa pidid kui Jumala armastuse välja teenima.
Valesti käitumise puhul pidavat kaasnema Jumala karistus.
Nii tundus minuti jagu peksu gängi poolt
kui väike hind, mida maksta.
Samas ei kogenud Dorah kumbagi,
sest vaid mõni päev enne gängi vastu võtmist
kolis ema kogu pere Nashville'i.
Tennessees elades muutus ema ja ta poiss-sõbra poolne vägivald
veelgi agressiivsemaks.
Vihase- ja kuritarvitatuna
uskus Dorah jätkuvalt, et see on Jumala karistus.
Arvasin, et Jumal ei kuula mind;
et Teda pole kohal, et mind päästa.
Mu elu oli sisuliselt iga päev kui põrgu.
Läbi kooliaastate õppis Dorah manama ette naeratuse,
et varjata kogetavat draamat ja meeleheidet.
19-aastaselt leidis ta aga midagi, mis pani teda kergemini naeratama.
Keegi pakkus mulle üht tabletti,
öeldes, et see muudab enesetunde paremaks.
Ta ütles, et see tunne viib kui taevasse;
et kõik tuimus kaob
ja ma saan tundma end kui teine inimene.
Dorah jäi tablettidest sõltuvusse, kuid hakkas end ka lõikuma
ja üritas end isegi mitmel korral tappa.
Kuniks ema julgustas teda lõpuks minema tagasi kirikusse.
Olin täiega tuim.
Nii oma meelte poolest, aga ka oma vaimus.
Nii ütlesin ka, et ei soovi sellist Jumalat,
sest Ta ei tegutse nagunii.
Kuniks 2015. aastal, peale pea 10-aastast sõltuvust,
diagnoositi Dorah'l sclerosis multiplex,
mis oli tema jaoks taaskord kui karistus Jumalalt.
Meeleheide.
Mõtlesin: "See on mu elu."
Arvasin, et Jumal karistab mind sellega
tänu mu ravimisõltuvusele.
Dorah sümptomid süvenesid järgnevatel kuudel kiiresti.
Ta oli pidevates valudes
ja teda ootas ees ülejäänud elu ratastoolis.
Pidev valu ja piin. Aastaid.
Kuniks 2016. aasta detsembrini,
mil Dorah otsustas oma elu ohjad enda kätte haarata
ja selle lõpetada.
Ostsin köie ja valisin isegi kuupäeva välja.
Ühtlasi kirjutasin hüvastijätukirja, kus süüdistasin kõiki.
Helistasin emale ja ütlesin, et kui olen enesetapu ära teinud,
peab ta oma Jumalale mulle tehtu eest aru andma.
Dorah heitis magama,
olles valmis end järgmisel hommikul üles pooma.
Kuniks ta ärkas kell 3 öösel kolme varjulise kuju peale üles,
kes hakkasid teda mööda maja taga ajama.
Kui elutuppa jõudsime, lõpetasid nad mu tagaajamise,
Nad värisesid ja näitasid sõrmega millegi poole.
Mu elutoas oli Piibel, mis oli juba tolmunud,
sest ma polnud seda kunagi lugenud.
Mõtlesin: "Miks nad küll Piiblit kardavad?",
kuniks kuulsin Piiblist kostuvat häält:
"Kui sa ei taha enam oma elu, anna see tagasi mulle."
Teadsin, et see oli Jumal, aga samas olin nii vihane Ta peale.
Nii küsisin vaid: "Sa tahad mu murtust ja katki olekut?
Kui nii, siis saad selle."
Need kujud kadusid ja Dorah jäi vaikselt magama.
Järgmisel hommikul ärgates...
Oli rahu südames
ja ma teadsin, et midagi üleloomulikku oli toimunud.
Midagi imelist aga juhtus veel.
Mul kulus 10 minutit mõistmaks, et suutsin jälle kõndida
kogemata mingitki valu oma ihus.
Küsisin: "Jeesus, Sa tervendasid nii mu südame kui ka ihu?"
Mul oli raske uskuda, et Ta mind sellisel moel armastas.
Kui ütlesin, et Ta võib võtta kõik, mis minust veel järgi,
siis Ta võttiski kõik, muutes kõik uueks.
Nii enesetapu mõtted kui vajadus tablettide järele kadusid.
Ka ta viha lahtus ning ajapikku tuli leppimine emagagi.
Järgmisel arstivisiidil kinnitas aga arst,
et Dorah on terve.
Ta ütles: "Me ei leia te ihust enam ühtegi sclerosis multiplexi jälge
ja ka te aju toimib normaalselt."
Olin nii elevil ja ütlesin: "Jeesus tervendas mu!"
Täna jagab Dorah läbi misjonitöö
omandatud elu õppetunde ja evangeeliumit teistega.
Mul pole neile palju anda, aga mul on Jeesus.
See lihtsalt tähendab oma südame alistamist
ja tõdemist: "Ma ei saa enam ise hakkama.
Siin on mu elu."
Sa ei pea teenima välja Ta armastust.
Ta armastas mind mu elu kõige hullemaski seisus.
Oled sa vahel kogenud sellist meeleheitlikku seisu,
kus tundub, et kõik lihtsalt on korraga sinu vastu?
See võtab hinge kinni ja tõmbab täiega energiast tühjaks,
nii et sa isegi ei jaksa sellele vastu seista.
Ja siis sa mõtled: "Jumal, kus Sa küll oled?"
Jumal on öelnud, et Ta on alati koos meiega.
Mitte vaid siis, kui seda tajume või kui me palved saavad vastatud.
Ta on alati koos meiega.
Ta pole tõotanud hoida meid raskuste eest,
küll aga minna neist läbi koos meiega.
Seejärel aga võtab Ta kogu me läbielatu
ja muudab selle millekski tähendusrikkaks.
Kui me vaid anname need asjad üle Talle.
Nii tahan julgustada sind täna, kui oled meeleheitel,
kaaluda veelkord Päästja armastuse vastu võtmist,
kes suri sinu eest.
Kes suri su eest, teades, et oled patune ja hülgad Ta.
Teades, et mitte kõik su elus ei lähe alati hästi.
Ta suri su eest.
Ta suri, et muuta su olukordi ja sellega on nüüd selline lugu -
pead tegema sama, mida Dorah tegi - kutsuma Ta oma ellu.
"Taha mu valu ja haiget saamisi?
Asju, mis on mind kahjustanud?
Siin - võta!"
See on see, mida Jumal ootab -
et lõpetaksid omaenese jõus hakkama saamise.
Kas annaksid Talle täna kõik? Nii oma hea kui halva?
Ta teab nagunii kõike ja on alati teadnud.
2000 aastat tagasi, kui Jeesus ristil rippus,
tegi Ta seda ka sinu eest.
Seega, mida sa Temaga täna peale hakkad?
Ja ka selle ohvriga, mille Ta tõi
ning armastusega, mida Ta su vastu tunneb?
Ta seisab haavatavalt sinu ees,
paludes, et sa oleks haavatav Tema ees.
Anna Talle kõik oma haigetsaamised ja küsimused.
Ta on piisavalt suur, et seda kõike kanda.
Meid on loodud suhtlevateks olenditeks,
aga niipea, kui me haiget saame, tõmbume me endasse.
Me pole enam avatud teiste suhtes, ei hooli millestki ja sulgeme südamed,
sest me ei taha uuesti haiget saada.
Kuid sa võid kogeda täna ülestõusmist, kui soovid.
See kõik on su enda kätes.
Kas ütled: "Jeesus, annan Sulle kõik.
Kõik oma valud ja haigetsaamised;
selle, kelleks oled mind loonud ja oma mõtteviisid
ja palun, et puudutaksid mu elu oma väega.
Oma tervendava, lunastava ja ülestõusva väega.
Palun Su käest uut algust.
Andesta mulle kõik mu valikud, mis on olnud nii valed.
Õpeta mind mõtlema nagu Sina mõtled.
Õpeta mind käima Sinu teedel.
Õpeta mulle, mida see tähendab kuuluda Sulle.
Ma tahan kuuluda Sinu perre,
mistõttu palun nüüd, et tuleksid mu ellu, võtaksid mu elu
ja teeksid sellega midagi tähendusrikast.
Ma palun seda Sinu nimel, Jeesus."
Sõbrad, Jeesus on see,
kellel on vägi puudutada ja muuta te elu igaveseks.
Järgmisena lugu paarist,
kes tõi abiellu kaasa 6-kohalise võlanumbri.
Peagi jäid nad ka töötuks.
Kuidas nad siis kõigest 5-aastaga kõik nulli said?
Hiljem aga lugu naisest,
kes tõstis patsiente, lükkas ratastoole jne.
See medõde maksis kõrget hinda, et töötada haiglas.
Kuidas siis üks kukkumine peaaegu ta karjääri lõpetas
ja mis oli see üks sõna, mis vabastas ta valust?
Ta räägib sellest peagi ise, nii et jääge meiega.
Minge kõike maailma ja tehke jüngriteks kõik rahvad.
Jumal lõi alguses taeva ja maa
ja see kõik oli hea.
Ta lõi meid tundma Teda
ja elama ühtse perena.
Kuigi Ta armastas igat rahvust, suguharu ja üksikisikut,
pöörasime me selja Ta armastusele.
Meie patt lahutas meid Temast.
Kuid Ta ei unustanud meid.
Jeesus Kristus lahkus taevast, et olla koos meiega.
Ta löödi risti ja Ta suri meie pattude eest.
Kuid Ta tõusis surnuist ja elab täna taas.
Jeesus tuleb taas tagasi ja me ootame seda päeva.
Seniks aga jagame Jumala armastust inglise keeles,
hispaania,
saksa,
prantsuse keeles,
et iga inimene võiks leida tee meie Päästja - Jeesuse juurde.
See on meie missioon,
meie kirg
ja tulevik
CBN’i ESIMESED 50 AASTAT
Melissa kirjeldas kord oma elu kui lõpmatut hullumeelsust.
Ta uppus koos abikaasa Murphy'ga üle 200 000-dollari suuruses võlas,
vajudes iga päevaga üha sügavamale.
Kuidas nad siis korraga 5-aastaga oma võlgadest lahti said?
Vaadake.
Nagu paljude paaride puhul,
kannatas ka Melissa ja Murphy abielu rahaprobleemide tõttu.
See sai alguse juba abielu alguses, mida nad alustasid 6-kohalise võlaga.
Veetsime palju aega sõpradega,
kes sõitsid uhkete autodega, käisid välisreisidel
ja kulutasid metsikult raha.
Nii tahtsime teha sama.
See aga tõi me abiellu rohkesti raskusi ja koormaid.
Melissa lahkus peale abiellumist oma töölt pangas,
et minna tagasi kooli.
Ühtlasi võttis ta laenu selle eest tasumiseks.
Nii oli neil korraga vaja tagasi maksta tuhandeid dollareid.
Lisaks 7000-dollari suurusele krediitkaardi võlale,
oli mu naisel 30 000-dollari suurune õppelaen.
Lisaks võlg Maksu- ja Tolliameti ees + arstiarvete võlad.
See tundus kui lõpmatu tsüklina, mis oli täiesti hullumeelne.
Kuid 2012. aastal nad mõistsid, et vajavad Jumala abi
ja hakkasid käima kirikus.
Ühtlasi hakkasid nad õppima,
kuidas rahaga targalt ümber käia ja kümnist maksta.
Olin selle kõigega hoobilt kaasas,
sest mõistsin, et midagi peab muutuma.
Siis aga kaotas Murphy oma töö pangas
ja nad mõlemad olid töötud,
kasutades hakkama saamiseks krediitkaarte.
Kuniks Jumal õhutas neid kord ühel õhtul koguduses
tooma ühe ohvrimeelse annetuse.
See oli me viimane raha, mida olime hoiukarpi kogunud,
aga kogesime mõlemad kui kinnitust,
et Jumal on meiega ja kannab hoolt me eest.
Ühtlasi hakkasid nad Melissa poole kohaga teenitud palgast
ja Murphy tööturahadest kümnist maksma.
Vaid kuu möödudes kutsuti Murphy panka kliendihaldurina tööle.
Teadsin, et Jumala käsi oli selles mängus,
et saaksin mehena oma pere eest hoolt kanda.
Nad olid 2013. aastaks pidevalt kümnist maksnud,
järgides samas väga ranget eelarvet.
Nägin, kuidas saime ükshaaval oma võlad makstud,
mis oli väga inspireeriv ja motiveeriv
ja pani mind veelgi enam oma meest ja ka Jumalat usaldama,
et me saame sellega hakkama.
Melissa sai 2014. a. jaanuaris ülikoolis tööd.
Nende tolle aasta lisasissetulek tänu boonustele ja palgatõusule
oli 18 000 dollarit.
Nad kasutasid seda taaskord oma võlgade tagasimakseks.
Nad maksid 5-aastaga ära 229 000-dollari suuruse võla.
Usun, et see oli paremuselt teine parim päev me elus
lisaks me pulmapäevale.
See oli imeline!
See on ebareaalne tunne elada võlavaba elu.
Mu olemine on palju kergem, sest pole enam mingeid koormaid
ja täna ma tunnen, et ma elan
selle kutse ja saatuse sees, mida Jumal on mulle tõotanud.
Nad tunnevad täna rõõmu võlavabast elust,
aidates teisigi paare läbi oma interneti nõustamispraksise.
Lihtsalt tehke see ususamm
ja andke see lugu üle Jumalale, lastes sel minna.
Ta valab teid üle õnnistuste- ja küllusega.
Andmine
ja Jumala printsiipide järgimine on oluline,
sest siis Ta õnnistab teid üle te ootuste,
avades ühtlasi uksi,
et saaksite anda ka tagasi ning näidata teistele õiget teed.
Siin üks printsiip, mis leidub Piiblis, Malaki kirjas.
Malaki 3:10:
"Tooge kõik kümnis täies mõõdus varaaita,
et mu kojas oleks toitu,
ja proovige mind ometi sellega, ütleb vägede Issand.
Tõesti, ma avan teile taevaluugid ja kallan teile õnnistust küllastuseni."
Murphy ja Melissa uppusid võlgadesse.
229 000 dollarit võlga on ikka suur summa.
Lisaks sellele veel töökaotused jne.
Mida sa selle kõigega teed?
Nad otsustasid minna sellega Jumala juurde,
öeldes: "Heakene küll, Jumal.
Paneme Su nüüd selles loos proovile, et näha, mis juhtub."
Tegu pole mingi taevase pangaautomaadiga
või kiiresti rikastumise skeemiga.
Üldse mitte.
Tegu on eluviisiga, kus ütled:
"Jumal, ma tahan elada vastavalt Sinu printsiipidele.
Ma sean Su esikohale ja hakkan maksma kümnist."
Kui seda teed ja sellele pühendud, võid ka teada, et Jumal on sinuga
ja Ta tõotus avada su kohal taevaluugid, täitub.
Samas aga on Ta veel tõotanud sõidelda su pärast "rohutirtse"
ehk sa ei jäägi elama ühest võlast teise,
vaid Ta sõitleb seda olukorda sinu eest,
et Tema sõna su elus läheks täide.
Kui soovid midagi sellist,
helista meile ja ütle, et soovid liituda Klubi 700'ga.
Steroidisüstid kaela, veel enam süste selga,
lidokaiiniplaastrid.
10 aastat ja ei mingit leevendust sellele intensiivravi õele.
Kuidas ta siis lõpuks valust lahti sai?
Näete peagi.
Sul on kõik, mida arvasid õnneks vaja minevat.
Paljutõotav karjäär,
piisavalt sõpru
ja üha kasvav pere.
Ometi on elu kuidagi tühi. Midagi on nagu puudu.
Vaid Jumal saab anda me elule tõelise tähenduse.
Tõeline õnn peitub Tema tundmises.
Avasta, kuidas Jumal saab muuta su elu.
Vaata "Klubi 700" saadet.
Kaks operatsiooni, valuvaigistid, nõelravi -
ükski neist meetmetest ei saanud võitu Marie valust,
samas kui ta igatses meeleheitlikult leevenduse järele.
Kuidas aga siis ta oma nime kuulmise heli
aitas seda leida?
Vaadake ise.
Olin teinud läbi paar operatsiooni
ja saanud steroidisüste nii kaela kui selga.
Kasutasin lidokaiiniplaastreid, põletikuvastaseid geele,
Ibuprofeeni, Tylenoli jne.
Käisin ka kiropraktiku juures ja nõelravis.
Tegin, mis vähegi võimalik.
Intensiivravi õde Marie tegi 10 aasta jooksul kõikvõimalikku,
et leida leevendust oma kroonilisele kaelavalule,
seljale ja põlvedele.
Valud olid tingitud kunagisest autoõnnetusest
ja hiljem ka töö juures kukkumisest.
Olen 12 tundi päevas jalgade peal,
vinnates inimesi püsti, lükates haiglakärusid,
pannes tilguteid jne.
Suudan küll taluda seda valu,
aga samas on valudes olles raske kellegi eest hoolitseda.
Jalutades kord 2020. a. detsembris pargis,
hüppas Marie ühe müüri peale, et teha kaunist ümbrusest pilti.
Sealt maha hüpates aga...
Selle asemel, et maanduda nõtkuvatele põlvedele,
andsid mu põlved järgi
ja ma kukkusin siruli maha, otse oma sabakondi peale.
Kuulsin oma kaelast alates kui doominoklotse ümber kukkumas
ja kogu mu keha kiskus paremale poole.
Mõtlesin endamisi: "Mida ma küll nüüd tegin?"
Tagasi tööle minnes
oli 10 aastat kestnud valu veelgi hullem.
Nii nagu ka stress ja ärevustunne.
Muretsesin, et see valu ei kaogi ja ma ei saa enam oma tööd teha.
Vahel see röövis mu töörõõmu
ja kohe kindlasti takistas kõige vajaliku tegemist.
Marie pöördus palves Jumala poole nagu ta oli seda aastaid teinud,
aga seekord oli see teisiti.
Olin kolm nädalat palvetanud ja nutsin õhtuti oma voodis.
Igatsesin nii meeleheitlikult, et Jumal mind kuuleks.
Mu igaõhtune palve oli:
"Tean, et suudad mind tervendada, mistõttu palun võta see valu ära
ja lase mul hommikul ilma valuta ärgata."
Marie valmistus 22. jaanuari hommikul
oma igapäevaseks palvehetkeks.
Mu palve oli sageli olnud:
"Ma ei tea, mida ma teen, kui ei leia leevendust oma valule.
Mul on rohkem usku, kui sinepiivakese võrra
ja ma tean, et Sa suudad mind tervendada.
Palun lihtsalt nimeta mu nime, et teaksin, et näed mind just praegu."
Ta lülitas samal ajal teleka sisse, kust tuli "Klubi 700"
ja kus Gordon ning Terry jagasid vaatajaile just tunnetusesõnu.
Keegi Marie püüab sirutuda oma parema käega
oma lülisamba- ja selle piirkonnani, mis vajab tervenemist.
Samas olete te närvis, et ei sirutu sinnani valu tõttu.
Jumal aga näeb teid just praegu ja kutsub teid nimepidi,
öeldes: "Ma tervendan su.
Ma taastan su lülisamba
ja sa ei koge enam ei valu ega ebamugavustunnet.
Kõik saab loksuma oma õigesse kohta.
Ei mingit valu enam.
Ole terve ja vaba just praegu, Jeesuse nimel."
Kuulasin seda suu ammuli,
tõusin püsti ja mu valu oli läinud.
Iga viimne kui gramm mu kaelavalust oli läinud.
Marie elab täna oma parimat elu,
olles endiselt vaba valust ja ärevushoogudest.
Ta töötab endiselt intensiivravi õena,
kus ta saab jagada oma lugu ja suunata teisi Jumala juurde.
Jumal näeb sind, sa oled Tema laps.
Kui tõesti sirutud kogu südamest Ta poole,
paludes, et Ta tuleks su südamesse ja aitaks sind,
siis Ta ka teeb seda.
Ja Ta teeb seda ka sinu heaks.
Jumal ei tee inimeste vahel vahet,
nii et mida Ta on teinud teistele, seda Ta tahab teha ka sulle.
Sa ei pea kuidagi vaidlema või kauplema Temaga
või Teda veenma.
Pead vaid mõistma, et Ta tahab tervendada sind.
Kui seda mõistad, saavad ka imed sündida.
Lausa rikkalikul moel.
Nii tasub ka olla väga täpne oma palvetes
nagu Marie palus väga täpselt, mida ta vajab.
"Jumal, vajan kuulda, kuidas nimetad mind nimepidi."
Ja mida Jumal tegi?
"Hea küll Marie,
kui see on see, mida vajad, siis seda ma ka teen."
Läbi selle aga tuli täielik tervenemine.
Täielik tervenemine.
Ta võitles oma valuga,
aga Jumal sirutas oma käe ja tervendas ta täielikult.
Kas pole mitte imeline?
On see kuidagi seletatav? Ei.
Ma ei oska seda kuidagi seletada, kuidas see juhtus.
Ma ei teadnud Mariet, tema olukorda või mis toimub.
Ma ei teadnud temast midagi, aga Jumal teadis,
mispeale Ta saatis ka oma sõna ja tervendas Marie ta haigusest.
Kes see Sõna on?
Võrratu teoloogiline küsimus.
Selleks Sõnaks on Jeesus.
"Sõna sai lihaks ja elas meie keskel."
See Sõna kandis kõik meie patud
ja viis me patud meist nõnda kaugele kui ida on läänest.
Ta mõistis meid õigeks, otsekui me poleks kunagi pattu teinud
Nii võime minna julgelt Jumala armutrooni ette ja leida armu.
Mida Sõna veel tegi?
Ta kandis ristile meie haigused ja hädad.
Ta on kõrvaldanud need,
mistõttu Tema vermete läbi me oleme terveks saanud.
See on see, mida Sõna on juba teinud.
Meie asi on sellesse vaid uskuda ja see vastu võtta.
Paljud ütlevad mulle: "Sul on kindlasti palju usku!"
Ei ole mul midagi.
Aga mul on üsna tugevad asitõendid.
See Sõna tuli.
Jeesus elas siin maa peal, surres hiljem nii minu kui sinu eest.
Tema vermete läbi oleme me terveks saanud.
Need on faktid.
See pole mingi soovmõtlemine, vaid need on faktid.
Kuid Jeesus ei piirdunud sellega.
Ta tõusis 3 päeva hiljem surnuist üles
ja fakt on see,
et see sama ülestõusmise vägi on kättesaadav ka sulle.
Need on faktid.
Uskugem siis neid fakte.
Jätame kõik muu kõrvale.
Me ei pea kauplema ega anuma - peame vaid uskuma sellesse.
Ja kui sa usud, võivad ka imelised asjad sündida.
Siin veel mõned tunnistused toimunud imedest.
Floridast pärit Nancy kannatas kõrvapõletiku käes.
Ta parem kõrv oli umbes, valutas ja ta ei kuulnud sellega.
Vaadates kord "Klubi 700", Nancy kuulis Terryt ütlemas:
"Kellelgi on kuulmisega probleeme. Tundub, et see on te parem kõrv.
Jumal tervendab teid just praegu ja kõik taastub."
Nancy teadis, et see sõna on talle.
Ta nuuskas nina ja see lõi ta kõrva koheselt lahti.
Valu oli hoobilt läinud ja ta kuulis jälle.
Lõuna-Karoliinast pärit Carlil oli 20 aastat põletikuline reflukshaigus
Ta vaatas mingi hetk "Klubi 700", kus kuulis Gordonit ütlemas:
"Kellelgi on tõsine reflukshaigus.
Pange oma käsi oma söögitoru alumise osa kohale
ja Jumal tervendab selle just praegu.
Tundsite, kuidas otsekui jahutav vedelik voolas sealt läbi.
Ei mingit reflukshaigust, happesust ega seedimisprobleeme enam.
Olge terve just praegu."
Just nii nagu Gordon oli seda kirjeldanud,
koges Carl, kuidas otsekui külm sinine vesi voolas läbi ta ihu.
Ta helistas me palveliinile, rõõmustades täieliku tervenemise üle.
Need kaks tunnistust pärinevad möödunud kuust.
Vaatame aga, mis võib täna juhtuda,
sest Jeesus on see sama eile, täna ja igavesti.
Nii et palvetame.
Jumal, me toome Su ette kõik,
kes kogevad mingit sorti valu, põletikku, haigust, vähki või häda.
Me toome nad kõik Su ette just praegu
ja palume, et tervendaksid nad.
Me tuleme julgelt Su trooni ette, paludes tervenemist igast haigusest,
sest Sina kandsid kõik meie haigused ristipuule.
Keegi kannatab tõsiste migreenihoogude käes,
mis muudab teid lausa pimedaks ja on muutnud täiega te elu.
Tahate viibida vaid pimedas ja siseruumides, mitte väljas.
Jumal aga taastab kõik just praegu.
Jeesus tuli, et teil võiks olla elu ja olla seda ülirohkesti,
mistõttu võtke see vastu Jeesuse nimel.
Keegi teist on kukkunud ja te vaagnavööde on saanud viga.
Jumal tervendab teid just praegu.
Pange oma käsi oma selja peale
ja võtke Jeesuse nimel vastu oma täielik tervenemine.
Naine nimega Abigail Johnson saab terveks kroonilisest haigusest.
Jumal taastab teid just praegu, Jeesuse nimel.
Andke meile teada, kui saite terveks!
Muidu aga - olge õnnistatud ja näeme taas!
Lapsed.
Tahame, et nad kasvaks üles Jumala Sõna tundmises.
Tänapäeva kiires elus vajaksime aga veidi abi selles.
Tasuta "Superraamatu" piibliäpp
pakub ägedaid asju, mis te lastele meeldivad.
Piibli õppimine on äge.
Nagu ka lahedate mängude mängimine,
vingete videote vaatamine
ja Piibli kangelaste avastamine.
Jumala Sõna tundmaõppimine on põnev nende jaoks.
Tasuta "Superraamatu" piibliäpp.
Kui vajad rääkida kellegagi, kes hoolib,
helista TV7'sse: 44 22 227 või kirjuta: palve@tv7.ee
Tõlge: Anne-Ly Raukas